CELEX: 62011CN0383
Language: el
Date: 2011-07-18 00:00:00
Title: Υπόθεση C-383/11: Αίτηση για την έκδοση προδικαστικής αποφάσεως, την οποία υπέβαλε το Administrativen sad της Βάρνας (Βουλγαρία) στις 18 Ιουλίου 2011 — DIGITALNET OOD κατά Nachalnik na Mitnicheski punkt — Varna Zapad pri Mitnitsa Varna

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/13
            
         Αίτηση για την έκδοση προδικαστικής αποφάσεως, την οποία υπέβαλε το Administrativen sad της Βάρνας (Βουλγαρία) στις 18 Ιουλίου 2011 — DIGITALNET OOD κατά Nachalnik na Mitnicheski punkt — Varna Zapad pri Mitnitsa Varna
   (Υπόθεση C-383/11)
   2011/C 298/25
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad της Βάρνας
   
      Διάδικοι στην υπόθεση της κύριας δίκης
   
   
      Προσφεύγουσα: DIGITALNET OOD
   
      Καθού: Nachalnik na Mitnicheski punkt — Varna Zapad pri Mitnitsa Varna
   
      Προδικαστικά ερωτήματα
   
   
               1)
            
            
               Ποια έννοια έχουν οι όροι «διαμορφωτής-αποδιαμορφωτής (modem)» και «πρόσβαση στο Internet» σύμφωνα με τη διάκριση 8528 71 13 της Συνδυασμένης Ονοματολογίας του 2009 (κανονισμός 1031/2008 της Επιτροπής, της 19ης Σεπτεμβρίου 2008 (1)) και με τις σχετικές επεξηγηματικές σημειώσεις;
            
         
               2)
            
            
               Ποια είναι η κρίσιμη (η κύρια) λειτουργία της συσκευής set-top box, με βάση την οποία πρέπει να καταταγεί δασμολογικά η συσκευή αυτή: η λήψη τηλεοπτικών σημάτων ή η χρήση ενός modem που παρέχει τη δυνατότητα διαλογικής ανταλλαγής πληροφοριών με σκοπό την πρόσβαση στο Internet;
            
         
               3)
            
            
               Αν η κρίσιμη (η κύρια) λειτουργία της συσκευής set-top box είναι η χρήση ενός modem που παρέχει τη δυνατότητα διαλογικής ανταλλαγής πληροφοριών με σκοπό την πρόσβαση στο Internet, έχει σημασία για τη δασμολογική κατάταξη το είδος της διαμόρφωσης και αποδιαμόρφωσης που εκτελεί το modem ή το είδος του χρησιμοποιούμενου modem ή αρκεί το γεγονός ότι το modem καθιστά δυνατή την πρόσβαση στο Internet;
            
         
               4)
            
            
               Επιτρέπεται αφενός οι τελωνειακές αρχές να αλλάζουν τη δασμολογική κατάταξη ενός προϊόντος χωρίς να εξετάζουν το εισαχθέν εμπόρευμα αυτό καθαυτό και αφετέρου να καταρτίζεται η έκθεση των τεχνικών συμβούλων ή των πραγματογνωμόνων αποκλειστικά και μόνο με βάση έγγραφα αποδεικτικά στοιχεία, και συγκεκριμένα το εγχειρίδιο χρήστη, τα τεχνικά χαρακτηριστικά και τα πορίσματα της εξέτασης μιας συσκευής του ίδιου κατασκευαστή με τον ίδιο αριθμό προϊόντος, αλλά από άλλη εισαγωγή;
            
         
               5)
            
            
               Σε ποιον κωδικό της Συνδυασμένης Ονοματολογίας του 2009 (κανονισμός 1031/2008 της Επιτροπής, της 19ης Σεπτεμβρίου 2008) πρέπει να καταταγεί, με βάση τα τεχνικά χαρακτηριστικά που έχουν διαπιστωθεί στην υπόθεση της κύριας δίκης, το επίδικο προϊόν (το set-top box);
            
         
      (1)  ΕΕ L 291, σ. 1.